Public procurement notice: Voluntary Ex Ante Transparency Notice
Published: 2016-03-18
Buyer: Vojenský historický ústav
Country: SK
Region: Bratislavský kraj
Contract type: Services
Procedure: Negotiated without a prior call for competition
CPV classification: 72254000: Software testing | 72262000: Software development services | 72263000: Software implementation services | 72265000: Software configuration services | 72310000: Data processing services
Estimated value: 332450 
Award criteria: Lowest price

Technical requirements: Poskytovanie služieb pre Informačný systém centra výskumu zbierkových predmetov Vojenského historického ústavu.
Predmetom zákazky je systémová a aplikačná podpora systému Informačný systém centra výskumu zbierkových predmetov (ďalej aj ,,IS CVZP). Predmetom systémovej a aplikačnej podpory bude základná zložka IS CVZP, ktorou je Aplikačné programové vybavenie (ďalej aj ako ,,APV) ako sústava softvérových modulov, prostredníctvom ktorého sú zabezpečené procesné kroky a funkcionality pre dosiahnutie požadovaných vlastností IS CVZP, pričom sa bude týkať nasledovných modulov APV:
— Systémová a aplikačná podpora APV pri odstraňovaní vád výkon správy hlásení vady a požiadaviek na zmeny zásahy v podobe analýzy vady, identifikácie druhu a miesta vady výkon pravidelnej kontroly
— Systémová a aplikačná podpora APV pre zahrnutý HW zásahy v rámci proaktívnej podpory mesačnej (zlepšovanie výkonu, aktualizácia, systémové zmeny, konzultácie, kontrola), zásahy v rámci proaktívnej podpory ročnej (spracovanie návrhov na rozvoj infraštruktúry, rozvoj infraštruktúry, testovanie, audit, aktualizácie dokumentácie), zásahy v rámci reaktívnej podpory mesačnej (služby HelpDesku, pohotovosť).
Verejný obstarávateľ plánuje obstarať služby v rámci predmetu zákazky s názvom „Poskytovanie služieb pre Informačný systém centra výskumu zbierkových predmetov Vojenského historického ústavu", ktorých plnenie sa priamo viaže už k vytvorenej sústave softvérových modulov pre zabezpečenie procesných krokov a funkcionalít – APV ako vytvorenému dielu (konkrétne k modulom: Softvérové nástroje pre sprístupnenia a skúmanie výskumov objektu; Dlhodobé a dôveryhodné uchovávanie digitálnych objektov), potrebných na dosiahnutie požadovaných vlastností systému IS CVZP, ktoré je riadne užívané verejným obstarávateľom na stanovený účel, pričom plánuje realizovať plnenie v minimálnom rozsahu uvedenom v rámci opisu predmetu zákazky v tomto oznámení.
Verejný obstarávateľ vyhlásil oznámením o vyhlásení verejného obstarávania v Úradnom vestníku EÚ č. 2014/S 44-073732 dňa 4.3.2014 a Vestníku č. 43/2014 pod. zn. 2725-MUS dňa 1.3.2013 užšiu súťaž na predmet zákazky s názvom „Modernizácia výskumu VHÚ". Hlavným cieľom a účelom predmetu zákazky bolo modernizovať vedecké a výskumné činnosti v oblasti muzeálnych fondov VHÚ s postavením národného múzea v oblasti vojenskej histórie v pôsobnosti rezortu Ministerstva obrany Slovenskej republiky prostredníctvom vybudovaného systému Informačný systém centra výskumu zbierkových predmetov Vojenského historického ústavu (ďalej len ,,IS CVZP"). Úspešným uchádzačom sa stala spoločnosť Atos IT Solution and Services s.r.o., IČO: 45650276 (ďalej aj ako ,,Zhotoviteľ" alebo ,,autor), s ktorou verejný obstarávateľ uzatvoril Zmluvu o dielo č. VHÚ-307-23/2015 (ďalej aj ako ,,pôvodná Zmluva").
Predmet plnenia pôvodnej Zmluvy resp. vytvorenie sústavy softvérových modulov – APV pre zabezpečenie procesných krokov a funkcionalít potrebných na dosiahnutie požadovaných vlastností IS CVZP, tak aby boli modernizované vedecké a výskumné činnosti v oblasti muzeálnych fondov VHÚ, mal byť v čase vyhlásenia predmetnej zákazky a následne sa stal v čase uzatvorenia pôvodnej Zmluvy a samotným naplnením výsledkom vlastnej tvorivej duševnej činnosti autora Zhotoviteľa daného predmetu zákazky, z čoho vyplýva, že výsledok vlastnej tvorivej duševnej činnosti autora v podobe súboru príkazov a inštrukcií použitých priamo alebo nepriamo v počítači ako počítačový program, je podľa § 5 ods. 8 a 7 ods. 1 písm. a) zákona č. 618/2003 Z. z. o autorskom práve a právach súvisiacich s autorským právom (ďalej aj ako ,,Autorský zákon) definovaný ako dielo a ako také podlieha Autorskému zákonu, pričom autorské práva a majetkové práva súvisiace s používaním diela sú vyhradené v tomto prípade pre Zhotoviteľa. Podľa Autorského zákona má Zhotoviteľ právo udeľovať súhlas na každé použitie diela, ktorým je aj spracovanie a adaptácia. Pri spracovaní diela dochádza k ďalšej tvorivej úprave alebo zmene pôvodného diela a pri adaptácii dochádza k prispôsobovaniu diela zmenám uskutočňujúcim sa vnútri alebo mimo neho, pričom takto spracované a adaptované dielo je následne rovnako predmetom autorského práva.
V zmysle licenčných dojednaní v pôvodnej Zmluve, Zhotoviteľ ako autor poskytol verejnému obstarávateľovi ako objednávateľovi oprávnenie k výkonu práva použiť dielo prostredníctvom licencie a to v rozsahu a spôsobom stanovenými v licenčnej zmluve, pričom licenčnými dojednaniami umožnil verejnému obstarávateľovi ako objednávateľovi použiť dielo len vo forme spustiteľného súboru resp. inštalácie v jeho objektoch a zariadeniach a zároveň mu udelil právo na rozmnožovanie, úpravy APV avšak len v rozsahu práv, ktoré podľa Autorského zákona nemožno zmluvne vylúčiť a ktoré sa nevzťahujú na predmet služieb, ktoré verejný obstarávateľ plánuje zákazkou obstarať. Služby, ktoré verejný obstarávateľ požaduje poskytovať a ktorých plnenie sa viaže na APV, nie je možné poskytnúť bez toho, aby tretia osoba nevykonala procesy, na ktoré verejný obstarávateľ ako objednávateľ nemá oprávnenie. Zároveň Zhotoviteľ neodovzdal resp. nesprístupnil zdrojové kódy k vytvorenému dielu, na základe čoho verejný obstarávateľ nie je oprávnený vykonať akékoľvek zásahy súvisiace s použitím diela.
Vzhľadom na preukázateľné skutočnosti, ktoré sa viažu k autorským právam, verejný obstarávateľ je povinný akceptovať tieto výhradné práva k dielu a je povinný postupovať pri obstarávaní predmetných služieb pri zadávaní zákazky na daný predmet priamym rokovacím konaním s pôvodným Zhotoviteľom sústavy softvérových modulov – APV ako autorom diela, nakoľko pre jeho použitie je splnená jedna z podmienok priameho rokovacieho konania a to že služby, ktoré sú predmetom obstarávania z technických dôvodov a/alebo z dôvodov vyplývajúcich z výhradných práv, môže poskytnúť len určitý dodávateľ a to v danom prípade Zhotoviteľ.